《除夕即事用东坡集中馈岁别岁守岁韵 其二》
清代·赵春熙

为惜年光去，宁嫌滴漏迟。往昔徒把玩，今兹难复追。

与我共黾勉，人已杳天涯。寄怀空梦想，何似耐贫时。

两鬓发既短，九回肠讵肥。睹此眼前聚，转生忆昔悲。

壮且不足恃，老亦安得辞。所嗟士有志，乃遂年华衰。

作者简介：赵春熙，字缉于，别号陆门山樵，易州人。诸生。有《双琴堂诗集》。